पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी के वरिष्ठ नेता मुरली मनोहर जोशी के घर पर गुरुवार को लालकृष्ण आडवाणी, शांता कुमार और यशवंत सिन्हा जैसे वरिष्ठ नेताओं की एक बैठक हुई.
ये बैठक ऐसे में हुई जब एक दिन पहले ही सांसद कीर्ति आजाद को पार्टी से निलंबित किया गया है और विपक्ष वित्त मंत्री अरुण जेटली पर भ्रष्टाचार के आरोप लगा रहा है.
कीर्ति आज़ाद ने भी पिछले दिनों एक प्रेस कांफ्रेस कर बतौर दिल्ली क्रिकेट संघ के अध्यक्ष जेटली के कार्यकाल में फर्जी कंपनियों को भुगतान होने का आरोप लगाया था.
वैसे गुरुवार को पार्टी के वरिष्ठ नेताओं की बैठक में क्या बात हुई, इस बारे में कोई जानकारी सामने नहीं है.
शांता कुमार ने बीबीसी संवाददाता विनीत खरे को बताया, \'\'हम जोशी जी के घर मिले, चाय पर बातचीत हुई. कई विषय थे.\'\'
कीर्ति आज़ाद के बारे में पूछे जाने पर उन्होंने कहा, \'\'हाउस में तो रोज़ ही उनसे (कीर्ति आज़ाद से) मुलाक़ात होती थी. वो मुझसे अभी तक नहीं मिले हैं. जो भी मिलना चाहेगा, हम ज़रूर मिलेंगे. इसके आगे मैं और कोई टिप्पणी नहीं करूंगा.\'\'
कीर्ति आज़ाद ने अपने निलंबन के मामले में वरिष्ठ नेताओं के समूह \'मार्गदर्शक मंडल\' से दख़ल देने का अपील की थी.
\'मार्गदर्शक मंडल\' में प्रधानमंत्री नरेंद्र मोदी और गृह मंत्री राजनाथ सिंह के अलावा लालकृष्ण आडवाणी, मुरली मनोहर जोशी और अटलबिहारी वाजपेई शामिल हैं.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn